LV Eiropas Savienības Oficiālais Vēstnesis L 119/44

KOMISIJAS ĪSTENOŠANAS REGULA (ES) Nr. 400/2014

(2014. gada 22. aprīlis)

par saskaņotu Savienības daudzgadu kontroles programmu 2015., 2016. un 2017. gadam, lai nodrošinātu atbilstību maksimāli pieļaujamajiem pesticīdu atlieku līmeņiem augu un dzīvnieku izcelsmes pārtikā un uz tās un novērtētu šo atlieku iedarbību uz patērētājiem

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2005. gada 23. februāra Regulu (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (1), un jo īpaši tās 29. panta 2. punktu,

tā kā:

(1) Ar Komisijas Regulu (EK) Nr. 1213/2008 (2) izveidoja pirmo saskaņoto Kopienas daudzgadu kontroles programmu, kas bija paredzēta 2009., 2010. un 2011. gadam. Minētā programma turpmāk tika īstenota saskaņā ar secīgām Komisijas regulām. Jaunākā no tām ir Komisijas Regula (ES) Nr. 788/2012 (3).

(2) Trīsdesmit līdz četrdesmit pārtikas produktu ir svarīgākās uztura sastāvdaļas Savienībā. Pesticīdu lietojums trijos gados būtiski mainās, tāpēc tie minētajos pārtikas produktos ir jākontrolē vairākos triju gadu ciklos, lai varētu novērtēt Savienības tiesību aktu piemērošanu un pesticīdu iedarbību uz patērētājiem.

(3) Pamatojoties uz binomiālu varbūtības sadalījumu, var aprēķināt, ka, izanalizējot 654 paraugus, ar vairāk nekā 99 % ticamību var noteikt paraugu, kurā pesticīdu atlieku daudzums pārsniedz noteikšanas robežu (NR), ja ne mazāk kā 1 % produktu satur atlieku daudzumu, kas pārsniedz šo robežu (4). Šo paraugu ņemšana būtu jāsadala starp dalībvalstīm proporcionāli to iedzīvotāju skaitam, paredzot katru gadu ņemt ne mazāk kā 12 viena produkta paraugus.

(4) Iepriekšējo Savienības oficiālās kontroles programmu analītiskie rezultāti ir ņemti vērā, lai nodrošinātu, ka pesticīdi, uz ko attiecas kontroles programma, atbilst praksē lietotajiem pesticīdiem.

(5) Vadlīnijas par pesticīdu atlieku analītiskās kvalitātes kontroles un validācijas procedūrām pārtikā un barībā (Analytical quality control and validation procedures for pesticide residues analysis in food and feed) ir publicētas Komisijas tīmekļa vietnē (5).

(6) Ja pesticīda atlieku definīcijā iekļautas citas darbīgās vielas, metabolīti un noārdīšanās vai reakcijas produkti, par šīm sastāvdaļām jāziņo atsevišķi, ja tās tiek mērītas individuāli.

(7) Dalībvalstis, Komisija un Eiropas Pārtikas nekaitīguma iestāde ir vienojušās par tādiem īstenošanas pasākumiem attiecībā uz dalībvalstu iesniedzamo informāciju kā, piemēram, standartizēts paraugu apraksts (6) (7), kas izmantojams, iesniedzot pesticīdu atlieku analīzes rezultātus.

(8) Paraugu ņemšanas procedūrām būtu jāpiemēro Komisijas Direktīva 2002/63/EK (8), kurā iekļautas Pārtikas kodeksa komisijas ieteiktās paraugu ņemšanas metodes un procedūras.

(9) Ir nepieciešams novērtēt, vai attiecībā uz zīdaiņu pārtiku ir ievēroti maksimāli pieļaujamie atlieku līmeņi, kas noteikti Komisijas Direktīvas 2006/141/EK (9) par mākslīgajiem maisījumiem zīdaiņiem un mākslīgajiem papildu ēdināšanas maisījumiem zīdaiņiem 10. pantā un Komisijas Direktīvas 2006/125/EK (10) par apstrādātu graudaugu pārtiku un bērnu pārtiku zīdaiņiem un maziem bērniem 7. pantā, ņemot vērā tikai Regulā (EK) Nr. 396/2005 sniegtās atlieku definīcijas.

(10) Attiecībā uz vienas atliekas noteikšanas metodēm dalībvalstis pienākumu veikt minētās analīzes var izpildīt, izmantojot oficiālās laboratorijas, kurās jau ir validētas vajadzīgās metodes.

(11) Dalībvalstīm katru gadu līdz 31. augustam būtu jāiesniedz informācija par iepriekšējo kalendāro gadu.

(12) Lai novērstu pārpratumus, kas varētu rasties secīgu daudzgadu programmu savstarpējas pārklāšanās dēļ, un nodrošinātu juridisko noteiktību, būtu jāatceļ Regula (ES) Nr. 788/2012. Tomēr tā arī turpmāk būtu jāpiemēro paraugiem, kuri ņemti 2013. un 2014. gadā.

(13) Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

IR PIEŅĒMUSI ŠO REGULU.

1. pants

Dalībvalstis 2015., 2016. un 2017. gadā ņem un analizē pesticīdu/produktu kombināciju paraugus, kā noteikts I pielikumā.

Katra produkta, tostarp zīdaiņiem un maziem bērniem paredzētu pārtikas produktu un bioloģiskās lauksaimniecības produktu, paraugu skaits ir noteikts II pielikumā.

2. pants

1. Partiju, no kuras ņemt paraugus, izvēlas pēc nejaušības principa.

Paraugu ņemšanas procedūra, tostarp vienību skaits, atbilst Direktīvas 2002/63/EK prasībām.

2. Visus paraugus, tostarp zīdaiņiem un maziem bērniem paredzētu pārtikas produktu paraugus, analizē attiecībā uz I pielikumā noteiktajiem pesticīdiem saskaņā ar Regulā (EK) Nr. 396/2005 sniegtajām atlieku definīcijām.

3. Zīdaiņiem un maziem bērniem paredzētu pārtikas produktu paraugus novērtē uz produktiem, ko piedāvā kā gatavus patēriņam vai kuri rekonstituēti saskaņā ar ražotāju instrukcijām, ņemot vērā maksimāli pieļaujamos atlieku līmeņus (MRL), kas noteikti Direktīvā 2006/125/EK un 2006/141/EK. Ja šādu pārtiku var lietot gan pārdotajā, gan rekonstituētajā veidā, rezultāti jāiesniedz par nerekonstituētu produktu, kādu to piedāvā pārdošanā.

3. pants

Dalībvalstis 2015., 2016. un 2017. gadā pārbaudīto paraugu analīžu rezultātus iesniedz attiecīgi līdz 2016., 2017. un 2018. gada 31. augustam. Šos rezultātus iesniedz atbilstīgi standartizētajam paraugu aprakstam.

Ja pesticīda atlieku definīcijā iekļautas vairākas sastāvdaļas (darbīgās vielas, metabolīti un/vai noārdīšanās vai reakciju produkti), dalībvalstis informāciju par analīžu rezultātiem sniedz saskaņā ar atlieku pilno definīciju. Turklāt rezultāti attiecībā uz visām analizētajām vielām, kas ietilpst atlieku definīcijā, ir jāiesniedz atsevišķi, ciktāl tās tiek mērītas atsevišķi.

4. pants

Regulu (ES) Nr. 788/2012 atceļ.

Tomēr to arī turpmāk piemēro paraugiem, kas pārbaudīti 2013. un 2014. gadā.

5. pants

Šī regula stājas spēkā 2015. gada 1. janvārī.

Šī regula uzliek saistības kopumā un ir tieši piemērojama visās dalībvalstīs. Briselē, 2014. gada 22. aprīlī Komisijas vārdā – priekšsēdētājs José Manuel BARROSO

(1) OV L 70, 16.3.2005., 1. lpp.

(2) Komisijas 2008. gada 5. decembra Regula (EK) Nr. 1213/2008 par saskaņotu Kopienas daudzgadu kontroles programmu, kas paredzēta 2009., 2010. un 2011. gadam, lai nodrošinātu atbilstību maksimāli pieļaujamajiem pesticīdu atlieku līmeņiem augu un dzīvnieku izcelsmes pārtikā un uz tās virsmas un novērtētu šo atlieku iedarbību uz patērētājiem (OV L 328, 6.12.2008., 9. lpp.).

(3) Komisijas 2012. gada 31. augusta Īstenošanas regula (ES) Nr. 788/2012 par saskaņotu Eiropas Savienības daudzgadu kontroles programmu 2013., 2014. un 2015. gadam, lai nodrošinātu atbilstību maksimāli pieļaujamajiem pesticīdu atlieku līmeņiem augu un dzīvnieku izcelsmes pārtikā un uz tās un novērtētu šo atlieku iedarbību uz patērētājiem (OV L 235, 1.9.2012., 8. lpp.).

(4) Codex Alimentarius, Pesticide Residues in Food, Rome 1993, ISBN 92-5-103271-8; 2. sēj., 372. lpp.

(5) Dokuments Nr. SANCO/12571/2013

http://ec.europa.eu/food/plant/plant_protection_products/guidance_documents/docs/qualcontrol_en.pdf

(6) Standard sample description for food and feed (EFSA Journal 2010; 8(1):1457).

(7) Use of the EFSA Standard Sample Description for the reporting of data on the control of pesticide residues in food and feed according to Regulation (EC) No 396/2005 (EFSA Journal 2013; 11(1):3076).

(8) Komisijas 2002. gada 11. jūlija Direktīva 2002/63/EK, ar ko nosaka Kopienas paraugu ņemšanas metodes pesticīdu atlieku oficiālajai kontrolei augu un dzīvnieku izcelsmes produktos un uz to virsmas un ar ko atceļ Direktīvu 79/700/EEK (OV L 187, 16.7.2002., 30. lpp.).

(9) Komisijas 2006. gada 22. decembra Direktīva 2006/141/EK par mākslīgajiem maisījumiem zīdaiņiem un mākslīgajiem papildu ēdināšanas maisījumiem zīdaiņiem un ar ko groza Direktīvu 1999/21/EK (OV L 401, 30.12.2006., 1. lpp.).

(10) Komisijas 2006. gada 5. decembra Direktīva 2006/125/EK par apstrādātu graudaugu pārtiku un bērnu pārtiku zīdaiņiem un maziem bērniem (OV L 339, 6.12.2006., 16. lpp.).

I PIELIKUMS A daļa. Augu izcelsmes produkti, no kuriem ņem paraugus 2015., 2016. un 2017. gadā 2015 2016 2017 (b) (c) (a) Apelsīnu sula Āboli Apelsīni Baklažāni Galviņkāposti Bumbieri Banāni Persiki (ieskaitot nektarīnus un tamlīdzīgus hibrīdus) Burkāni Brokoļi Puravi Gurķi Galda vīnogas Rudzi vai auzas Kartupeļi Kvieši Salāti Mandarīni Neapstrādāta olīveļļa (ja vien nav pieejams īpašs eļļas apstrādes koeficients, eļļas apstrādes koeficients = 5, ņemot vērā olīveļļas standarta ražošanas apjomu 20 % no olīvu ražas apmērā. Dalībvalstīm jāziņo apstrādes koeficienti, ko izmanto “Dalībvalsts kopsavilkuma ziņojumā”) Tomāti Pupas ar pākstīm (svaigas vai saldētas) Paprika Vīnogu vīns (sarkanais vai baltais) (ja attiecībā uz vīnu nav pieejami apstrādes koeficienti, tad var piemērot standarta koeficientu 1. Dalībvalstīm jāziņo par vīna apstrādes koeficientiem, ko izmanto “Dalībvalsts kopsavilkuma ziņojumā”) Rīsi Zirņi bez pākstīm (svaigi vai saldēti) Zemenes Spināti

B daļa. Dzīvnieku izcelsmes produkti, no kuriem ņem paraugus 2015., 2016. un 2017. gadā 2015 2016 2017 (d) (e) (f) Sviests Cūku muskuļi un tauki Aknas (liellopu vai citu atgremotāju, cūku un mājputnu) Vistu olas Govs piens Mājputnu muskuļi un tauki

C daļa. Pesticīdu/produktu kombinācijas, kas jākontrolē augu izcelsmes produktos/uz tiem 2015 2016 2017 Piezīmes 2-fenilfenols (b) (c) (a) Abamektīns (b) (c) (a) Acefāts (b) (c) (a) Acetamiprīds (b) (c) (a) Akrinatrīns (b) (c) (a) Aldikarbs (b) (c) (a) Aldrīns un dieldrīns (b) (c) (a) Azinfosmetils (b) (c) (a) Azoksistrobīns (b) (c) (a) Bifenils (b) (c) (a) Bifentrīns (b) (c) (a) Bitertanols (b) (c) (a) Boskalīds (b) (c) (a) Bromīda jons (b) (c) (a) 2015. gadā analīzi veic tikai uz paprikas; 2016. gadā – uz salātiem un tomātiem; 2017. gadā – tikai uz rīsiem Brompropilāts (b) (c) (a) Bupirimāts (b) (c) (a) Buprofezīns (b) (c) (a) Ciflutrīns (b) (c) (a) Cipermetrīns (b) (c) (a) Ciprodinils (b) (c) (a) Ciprokonazols (b) (c) (a) Deltametrīns (b) (c) (a) Diazinons (b) (c) (a) Dietofenkarbs (b) (c) (a) Difenilamīns (b) (c) (a) Difenokonazols (b) (c) (a) Diflubenzurons (b) (c) (a) Dihlorvoss (b) (c) (a) Diklorāns (b) (c) (a) Dikofols (b) (c) (a) Analīzi veic visām uzskaitītajām precēm, izņemot graudaugus Dimetoāts (b) (c) (a) Dimetomorfs (b) (c) (a) Analīzi veic visām uzskaitītajām precēm, izņemot graudaugus Dinikonazols (b) (c) (a) Ditianons (b) (c) (a) Ditiokarbamāti (b) (c) (a) Analīzi veic visām uzskaitītajām precēm, izņemot apelsīnu sulu un olīveļļu Dodīns (b) (c) (a) Endosulfāns (b) (c) (a) EPN (b) (c) (a) Epoksikonazols (b) (c) (a) Etefons (b) (c) (a) 2015. gadā analīzi veic tikai apelsīnu sulā, uz paprikas, kviešiem un galda vīnogām; 2016. gadā – uz āboliem, rudziem vai auzām, tomātiem un vīnā; 2017. gadā – uz apelsīniem, mandarīniem un rīsiem Etions (b) (c) (a) Etirimols (b) (c) (a) Analīzi veic visām uzskaitītajām precēm, izņemot graudaugus Etofenprokss (b) (c) (a) Famoksadons (b) (c) (a) Fenamidons (b) (c) (a) Fenamifoss (b) (c) (a) Fenarimols (b) (c) (a) Analīzi veic visām uzskaitītajām precēm, izņemot graudaugus Fenazakvins (b) (c) (a) Analīzi veic visām uzskaitītajām precēm, izņemot graudaugus Fenbukonazols (b) (c) (a) Fenbutatīnoksīds (b) (c) (a) 2015. gadā analīzi veic tikai uz baklažāniem, paprikas un galda vīnogām; 2016. gadā – uz āboliem un tomātiem; 2017. gadā – uz apelsīniem, mandarīniem un bumbieriem Fenheksamīds (b) (c) (a) Fenitrotions (b) (c) (a) Fenoksikarbs (b) (c) (a) Fenpiroksimāts (b) (c) (a) Fenpropatrīns (b) (c) (a) Fenpropidīns (b) (c) (a) Fenpropimorfs (b) (c) (a) Fentions (b) (c) (a) Fenvalerāts un esfenvalerāts (b) (c) (a) Fipronils (b) (c) (a) Fludioksonils (b) (c) (a) Flufenoksurons (b) (c) (a) Flukvinkonazols (b) (c) (a) Fluopirams (b) (c) (a) Flusilazols (b) (c) (a) Flutriafols (b) (c) (a) Folpets (b) (c) (a) Formetanāts (b) (c) (a) Fosmets (b) (c) (a) Fostiazāts (b) (c) (a) Glifosāts (b) (c) (a) 2015. gadā analīzi veic tikai uz kviešiem; 2016. gadā – uz rudziem vai auzām un 2017. gadā – uz rīsiem Heksakonazols (b) (c) (a) Heksitiazokss (b) (c) (a) Analīzi veic visām uzskaitītajām precēm, izņemot graudaugus Hinoksifēns (b) (c) (a) Hlorantraniliprols (b) (c) (a) Hlorfenapirs (b) (c) (a) Hlormekvats (b) (c) (a) 2015. gadā analīzi veic tikai uz baklažāniem, galda vīnogām un kviešiem; 2016. gadā – uz rudziem vai auzām, tomātiem un vīnā; 2017. gadā – uz burkāniem, bumbieriem un rīsiem Hlorpirifosmetils (b) (c) (a) Hlorpirifoss (b) (c) (a) Hlorprofāms (b) (c) (a) Hlortalonils (b) (c) (a) Imazalils (b) (c) (a) Imidakloprīds (b) (c) (a) Indoksakarbs (b) (c) (a) Iprodions (b) (c) (a) Iprovalikarbs (b) (c) (a) Izokarbofoss (b) (c) (a) Izoprotiolāns (a) 2017. gadā analīzi veic tikai uz rīsiem. Neattiecas uz precēm, kuras jāanalizē 2015. un 2016. gadā Kaptāns (b) (c) (a) Karbarils (b) (c) (a) Karbendazīms un benomils (b) (c) (a) Karbofurāns (b) (c) (a) Karbosulfāns (b) (c) (a) Klofentezīns (b) (c) (a) Analīzi veic visām uzskaitītajām precēm, izņemot graudaugus Klotianidīns (b) (c) (a) Sk. arī tiametoksamu Krezoksimmetils (b) (c) (a) Lambda-cihalotrīns (b) (c) (a) Linurons (b) (c) (a) Lufenurons (b) (c) (a) Malations (b) (c) (a) Mandipropamīds (b) (c) (a) Mepanipirīms (b) (c) (a) Mepikvats (b) (c) (a) 2015. gadā analīzi veic tikai uz kviešiem; 2016. gadā – uz rudziem vai auzām un tomātiem; 2017. gadā – uz bumbieriem un rīsiem Metalaksils un metalaksils-M (b) (c) (a) Metamidofoss (b) (c) (a) Metidations (b) (c) (a) Metiokarbs (b) (c) (a) Metoksifenozīds (b) (c) (a) Metomils un tiokarbs (b) (c) (a) Miklobutanils (b) (c) (a) Monokrotofoss (b) (c) (a) Oksadiksils (b) (c) (a) Oksamils (b) (c) (a) Oksidemetonmetils (b) (c) (a) Paklobutrazols (b) (c) (a) Parationmetils (b) (c) (a) Parations (b) (c) (a) Pencikurons (b) (c) (a) Pendimetalīns (b) (c) (a) Penkonazols (b) (c) (a) Permetrīns (b) (c) (a) Pimetrozīns (b) (c) (a) 2015. gadā analīzi veic tikai uz baklažāniem un paprikas; 2016. gadā – uz galviņkāpostiem, salātiem, zemenēm un tomātiem; 2017. gadā – uz gurķiem Piraklostrobīns (b) (c) (a) Piridabēns (b) (c) (a) Pirimetanils (b) (c) (a) Pirimifosmetils (b) (c) (a) Pirimikarbs (b) (c) (a) Piriproksifēns (b) (c) (a) Procimidons (b) (c) (a) Profenofoss (b) (c) (a) Propamokarbs (b) (c) (a) 2015. gadā analīzi veic tikai uz baklažāniem, brokoļiem, zirņiem bez pākstīm un paprikas; 2016. gadā – uz āboliem, galviņkāpostiem, salātiem, tomātiem un vīnā; 2017. gadā – uz pupām, burkāniem, gurķiem, apelsīniem, mandarīniem, kartupeļiem, spinātiem un zemenēm Propargīts (b) (c) (a) Propikonazols (b) (c) (a) Propizamīds (b) (c) (a) Spinosads (b) (c) (a) Spirodiklofēns (b) (c) (a) Spiroksamīns (b) (c) (a) Spiromezifēns (b) (c) (a) Taufluvalināts (b) (c) (a) Tebufenozīds (b) (c) (a) Tebufēnpirads (b) (c) (a) Analīzi veic visām uzskaitītajām precēm, izņemot graudaugus Tebukonazols (b) (c) (a) Teflubenzurons (b) (c) (a) Teflutrīns (b) (c) (a) Terbutilazīns (b) (c) (a) Tetradifons (b) (c) (a) Analīzi veic visām uzskaitītajām precēm, izņemot graudaugus Tetrakonazols (b) (c) (a) Tiabendazols (b) (c) (a) Tiakloprīds (b) (c) (a) Tiametoksams (b) (c) (a) Tiofanātmetils (b) (c) (a) Tolilfluanīds (b) (c) (a) Analīzi veic visām uzskaitītajām precēm, izņemot graudaugus Tolklofosmetils (b) (c) (a) Triadimefons un triadimenols (b) (c) (a) Triazofoss (b) (c) (a) Trifloksistrobīns (b) (c) (a) Triflumurons (b) (c) (a)

D daļa. Pesticīdu/produktu kombinācijas, kas jākontrolē dzīvnieku izcelsmes produktos/uz tiem 2015 2016 2017 Piezīmes Aldrīns un dieldrīns (d) (e) (f) Bifentrīns (d) (e) (f) Cipermetrīns (d) (e) (f) DDT (d) (e) (f) Deltametrīns (d) (e) (f) Diazinons (d) (e) (f) Endosulfāns (d) (e) (f) Famoksadons (d) (e) (f) 2015. gadā analīzi veic tikai sviestā; 2016. gadā – pienā; 2017. gadā – aknās Fenvalerāts un esfenvalerāts (d) (e) (f) Glifosāts (e) (f) 2016. gadā analīzi veic tikai pienā; 2017. gadā – aknās un mājputnu muskuļos un taukos Heksahlorbenzols (d) (e) (f) Heksahlorcikloheksāns (HCH), alfa izomērs (d) (e) (f) Heksahlorcikloheksāns (HCH), beta izomērs (d) (e) (f) Heptahlors (d) (e) (f) Hlordāns (d) (e) (f) Hlorpirifosmetils (d) (e) (f) Hlorpirifoss (d) (e) (f) Indoksakarbs (d) (e) 2015. gadā analīzi veic tikai sviestā; 2016. gadā – pienā Lindāns (d) (e) (f) Metoksihlors (d) (e) (f) Parations (d) (e) (f) Permetrīns (d) (e) (f) Pirimifosmetils (d) (e) (f) Spinosads (f) 2017. gadā analīzi veic tikai aknās